Namangan viloyati hokimining iqtisodiyot va tadbirkorlik masalalari bo‘yicha birinchi o‘rinbosari tayinlandi. Viloyat matbuot xizmati xabar qilishicha, Namangan viloyati hokimining 2019 yil 26 fevraldagi 144-sonli qarori bilan Ayubxon Aribjanovich Kamalov Namangan viloyati hokimining iqtisodiyot va tadbirkorlik masalalari bo‘yicha birinchi o‘rinbosari lavozimiga tayinlangan. U bu lavozimda 2017 yilning avgustidan buyon ishlab kelayotgan Alisher Fayzullayev o‘rnida ish boshladi. Foto: Ayubxon Kamalov Ayubxon Kamalov 1971 yilda Namangan shahrida tug‘ilgan, 1993 yili Leningrad qishloq xo‘jaligi institutini, 2001 yili Namangan muhandislik-pedagogika institutini (sirtqi) tamomlagan. U 2017 yilda Moliya vazirligi Investitsiya boshqarmasi boshlig‘i o‘rinbosari, 2017-2019 yillarda Vazirlar Mahkamasi huzuridagi tadbirkorlik faoliyatini rivojlantirishni qo‘llab-quvvatlash davlat jamg‘armasi ijrochi direktori lavozimlarida ishlagan.